Alegzandra/wili-2018-roplus huggingface dataset:
Eugène Callewaert (Lichtervelde, 1894 - Wolfenbüttel, 1944) wos de zeune van Felix Callewaert (1862-1918). Ne wos burgemêester van Lichtervelde van 1939 tot 1942.

De butenste laagn van d'eirde zyn ounderverdêeld in de lithosfeer en den asthenosfeer. In een mechanisch upzicht is de lithosfeer kouder en rigider, binst dat den asthenosfeer warmer en mêer vervormboar is. In termn van warmteoverdracht koelt de lithosfeer of deur conductie, binst da den asthenosfeer ook warmte verliest deur convectie. 't Verschil tussn de lithosfeer en den asthenosfeer moe nie verward wordn met 't verschil in chemische samenstellienge tussn de korst en de mantel: olletwêe kunn dêel uutmaakn van de lithosfeer of den asthenosfeer, afhankelik van den druk en de temperateure.

(en) Gros-Louis, M.-C., Bousquet, J., Pâques, L. E., & Isabel, N. 2005 : Species-diagnostic markers in Larix spp. based on RAPDs and nuclear, cpDNA, and mtDNA gene sequences, and their phylogenetic implications, Tree Genetics & Genomes 1 (2): 50–63. Abstract.

Klaas Storme het zyn jounk leevn in Ostende ewund, e lêerde vors an 'n unief van Leuvn, woa dat 'n filosofie en theologie dei. E kwam doarachter schoolmêester, toet dat 'n in 1999 'n vastn cartoonist van de Standaard kwam, woavôorn dat 'n êest ollêne over computers têeknde en toune oek in 't ounderwys blêef. At 'n nog student wos, têeknde 'n ounder de noame Flock ol vintjes voun de Campuskrant van 'n Unief.

Me zwemmn es ter nie vé geld te verdienn, doadeur verkocht 'n êest schoenn van Ambiorix (zyn vroegere sponsor) en loater kwamt 'n sales manager van e bedryf da fitnesstoestelln verdêelt.

WTV en Focus zyn ôok bekend van udder akties, zo ein ze in 2006 nen CD uutgebrocht Typisch Westvloams genoamd, me vôorol artiestn dien in 't West-Vlams zingn, gelik Johny Turbo, Will Tura, Flip Kowlier, Jimmy Frey, Marva, Willem Vermandere, Westvlams Gemiengeld Vintekoor, Laura Lynn, Lucy Loes,...

De rotonde is een ideale speelplekke vo de klêne jounges. Je kunt 'r go-kartn, skeeleren en petanque spelen en j'èt doar ook 't Wielingenzwembad.

't Wôord moand is dudelik ofgeleid van 't wôord moane, en verwyst noa de synodische moand die in den oudheid wierd gebruukt vo de lengte van de sèzoenn te meetn.

Ip 't ende van de regeerienge van Lodewyk de Vroomn, zeune van Karel de Grôotn, was de keunienklikke macht styf verzwakt deur de stormvloed van 838, mo surtout deur d'oorloogn tusschn zyn zeuns en de plunderiengn van de Vikings.

István, die zyn voader Geza in 997 ipvolgde, was de stichter van et keunienkryk Hongareye. Je wierd in ’t joar 1000 deur paus Sylvester II tout Apostolische keunienk gekrôond. In de geschiedenisse stoat ie bekend als Stefanus den Hillign. Je zoudt de Stefanskrône gedreegn hen, mo de krône dateert eigentlik van e loatern doatum.

De synchrône rotoasje is verôorzakt deur getydnkrachtn. De zwoartekracht vervormt 't gestêente van de Moane woadeure dat er wryvienge ountstoat die de rotoasje van de Moane ofremt toet dat de rotoasje synchrôon is. D' Eirde zelve is deur de zelste krachtn ook trager beginn'n droain.
Deur zyn kordoat uptreedn koste Boudewyn ol gauwe nen eigen koers voarn en kreeg Vloandern in kortn tyd e toamelik zelfstandige plekke binn 't Frankisch Ryk.

D'r wierdt dikkers met em gelachn, moa Eddy Wally ed upgetreedn in China, Duutsland, Verenigd Keunienkryk, Ostralië, Zuud-Afrika en Rusland. Bovendien verkocht 'n styf vele ploatn.

Een synodische moand of lunoasje is den tyd tusschn twê nieuwe moann. De synodische moand deurt omtrent 29,530588 kalenderdaagn, 't is te zeggn: 29 daagn, 12 eurn, 44 menuutn en 2,8 secondn.

Wouter Weylandt (Gent, 27 september 1984 - Rapallo, 9 meie 2011) was nen Vlamschn coureur by Quickstep. In 2007 eet ie 7 keers ip ‘t podium gestane o.a. in de Driedoagse van West-Vloandern, de Rounde van België en in den Enecotour.

Bikschôte wos êen van de mêest bevochtn dorptjes beist den Eestn slag vo Yper (Êeste Weireldoorloge). De grotstn slag was ip 21 oktober 1914 toen dat de Duutsche ('t 26ste en 27ste Duutsche Reservekorps) te zessen 's nuchtens noa Langemark trokkn vo were e stik van 't Ieperleekanoal te bezettn. Zudder bestoundn voornamelik uut oungetrainde studentn en ander jounge gasten en zyn en masse afgeslacht gewist deur de Brittn. Op 't Duuts militair kerkhof in Langemark liggen der 3000 Duutsche slachtoffers.

Roussillon is bekend vo zyn rykdom an gilwe oker in de bodem, die hêel 't dorp e gilwe, oranje, rôoie kleur gift. D' okergroeve is te bezoekn en wordt in Frankryk "Colorado Provençale" genoemd.

Kerk en Leven, of 't parochieblad, is e wekeliks katholiek gazetjie dat word uutgegev'n dur de Vlamsche kerkegemeênschap by drukkerye Hoalewyn.

Traditioneel was sjette surtout gemakt van wulle, moar er bestoat ôok sjette met êen of mêerdre groundstoffn lik vlas, hennep, katoen, zyde, viscose, acryl, polyester, polyamide. Vôorbeeldn van 't gebruuk zyn: ne sjettne boai, een sjettne mutse of toappe, enzovôors.

Jimmy Frey es begonnen me zingn in de joarn '50 in zangwedstrydn, woarounder het Belgisch kampioenschap in 1960. Ie woun de mêeste van die wedstrydn. Zyn êeste singleke eit ie ipgenoomn in 1963, Soufflé genoamd. In 1965 nam ie zyn êeste Nederlandstoalige LP ip, wa da 't begun wos van zyn Vlamsche carrière. Een aantal van zyn singles zyn in 't collectieve geheugn van Vloandern gegrift, gelik Rozen voor Sandra en Zo mooi, zo blound en zo alleen.

Denemarkn is sedert 1 januoari 2007 ingedêeld in vuuf regio's, die de vroegere provinsjes (amter) vervangn. Terzelfdertyd is 't antal gemêentes verminderd van 271 noa 98. Denemarkn bestoat uut de volgnde regio's:

Brouns wos verhandeld en g’importeerd over grote ofstandn. Omda't nie gemakkelik te vindn wos olhier, hèit steen (silex) lanks uze kantn noois helegansn deur brouns verdroungn gewist.

Ip e beurze van landbouwtechniek in 2007 liet Fendt e hêel nieuw model zien. De Fendt Trisix èit 540 pk (!) en kan wel 63 km/h oaln. Ze gebruukn doavo wel 2 aparte andryviengn. Diene tracteur weegt 19 ton en j' èit 3 aparte assn. Z' èin ton gezeid da ze diene tracteur pas gingn begunn te moakn in 2009.
Fendt is een Duuts merk van landbouwmachinn, ipgericht deur de gebroers Fendt. 't Merk is ipgericht in de stad Marktoberdorf in de Duutse deelstoat Beiern. Fendt èi begunn mè 't moakn van trekteurs, moa makt tegenwôordig ôok pikdeschers en boalenpersn. Et typisch kleur van Fendt is groen.

't Land is ounderverdêeld in viftien provinsjes met 193 landgemêentes en 34 steedn. De grotste steedn in Estland zyn Tallinn (396.010 inw.), Tartu (101.483), Narva (67.144), Kohtla-Järve (46.032) en Pärnu (44.396).

Oundanks dat de Vikings uut een immens uutgestrekt gebied kwaamn, was ulder levenswyze ipmerkelik gelykig. De familie stoend centraal. Vikings leefdn van jacht en visvangste, moa woarn in eerste plekke boern. Zuste lik elders in Europa was ulder maatschappye verdeeld in drie klassen: slaavn, vryen en adel. De vryen woarn een gevarieerde klasse van vissers, scheepsbouwers, smeedn, en ook vele boern en boereknechtn. De rykere (rykste) boern wiern "boendr" genaamd. Boendr woarn boern met under land in eigendom, en ze woaren heel ounafankelik van mentaliteit. Ze woarn vry van feodale lastn. 't Woarn zyder en andere vrye die in 't voorjoar en beist de zomer de zee ipgiengn.

Zyn grotvoader Arnulf I, die nog leefde tout in 965, was mêester over enorme groundeigndommn. Zyn groafelik gebied bestound in ’t nôordn uut hêel de streke tusschn de Schelde en de Nôordzêe en liep no ’t zuudn tout over de Somme.

Pooln zat ounder 't juk van Rusland (ex-USSR) toet an 1989. 't Land is sedert 1999 by de NAVO en sedert 1 meie 2004 is 't lid van de Europeesche Unie. 't Is in nuze streekn bekend gerocht achter d'n twiddn weireldoorloge ton da vele dorptjes deur Poolsche troepn bevryd woarn.
In 1688 gienk Vrankryk me d'Iersche Jacobietn en d'Ottomoan'n als boundgenootn in oorloge teegn de Liga van Augsburg die bestound uut Ingeland, de Republiek, Spanje, 't Illig Roomsche Ryk, de Savoie en Zweedn en ezo gienk de Neegnjoarige Oorloge van start. In 1689 wierd Baert tegoare me Claude de Forbin belast me't escorteern van konvooin ip't Kanoal. Byst dien dienst wierdn ze by't eiland Wight in de tange genoomn deur d'Ingelsche en gevangngezet en na Plymouth gezondn mo ze koestn ontsnappn en were in Vrankryk groakn. Vuuftien doagn achter zyn ontsnapppienge, ip 20 juni 1689, wierd Baert tot kapiting ter zêe van de keuninkyke marine ter beloonienge van zun inspanniengn vo em ip te offern om de konvooin van commercantn te beschermn. Ip 13 oktober van da joar trouwde em me zyn twêede vrouwe Marie Jacqueline Tugghe. 't Joar derachter, in 1690, kreeg tie tbevel oovr 't fregat L'Alcyon in de vlôot die gedelegeerd wierd deur Tourville, de vice-admiral van de vlôot van de Levant die opereerde in de Middellansche Zee teegn Ollandsche en Ingelsche bôotn. Ip 10 juli 1690 vocht ie mee in de Slag by Beachy Head die resulteerde in e Fransche oovrwinnienge en derachter, in 1691 namtie tusschn juni en oest dêel an de Campagne de Large van Tourville teegn d'Ingelsche admiral Russell. Loater da joar toogde Baert nog mêer zyn vernuft ip zêe deur deur een Ingels-Ollandsche blokkoade van d'oavn van Duunkerke te breekn. Je koeste dus de oopn zêe bereikn woarda tie enigte bôotn plunderde en zyn buutgemakte stock afzette in Nôorweegn (da toen in vrede wos me Vrankryk). Derachter koest em ôok nog nen ôop Ollansche visserbôotn en ulder militaire escortes inpakkn en in de foule plunderde em ôok nog de Schotse kustn.

Palmeral van Elche (Valencioans of Cataloans Palmerar d'Elx), e bus van mêer of 200.000 palmboomn. 't Stoat sedert 't joar 2000 ip de Weirelderfgoedlyste van UNESCO.

Lodewyk et Kiend, die mo 7 joar oud was, volgde Zwentibold ip in Lotharingen. Je was den ênigste wettige zeune van Arnulf van Karinthië en de latste Karolingsche keunienk in Ôost-Francië. Je was mo zjuuste keunienk in noame, want in dien tyd woarn der verschillige geslachtn bezig met under ip te werkn en te probeern zovele meugelyk macht te krygn.

D’ofsproake was da Rollo de streke most beschermn teegn andere Vikings. Je most ’t gezag van de keunienk anveirdn en hem ook bekêern tout ’t Christndom en hem loatn doopn, woaby dat ’n de Frankische noame Robert krêeg. Achter zyn doop krêeg Rollo Karels dochter Gisela.

In de joarn tvigtig droaidige 't grôotste dêel van de socioale sector ip gêestelikkn die broave woaren, slicht betoald, nie stoaktigen en nie veel fietjefatjerieën nôdig oan. Ip die maniere koste de kerke rap veel instelliengn iprichten en bevolkn.

In 't hêle zyn der toet nu toe (weireldbeker 2010 in Zuud-Afrika derby) 78 dêelnemers an 't weireldkampioenschap foetbal ewist, ol kut der doarover ediscuteerd zyn, deurdan der e dêel landn uut makoar evolln zyn, lik Tjechoslovakeye, Joegoslavië en de Sovjet-Unie. Up 'n weireldbeker 2010 is er êen debutant: Slovakeye.
Nedersaksen grenst an de Nôordzêe, de dêelstoatn Sleeswyk-Holstein, Hamburg, Mecklenburg-Voorpommern, Brandenburg, Saksen-Anhalt, Thüringen, Hessen en Noordreyn-Westfalen en an Holland (Overyssel, Drenthe en Groningen). De dêelstoat Bremen wordt omriengd deur Nedersaksen.

Een monokini is de benoamienge die egeevn is an vromenschn allene moar een broekstje anenn. De noame verwyst nor êen (mono) in te plekke van twêe (bi). Vôordeel van da système is da vo de vrouwn gemakkeliker omda ze zo byna overal kunn bruunn, oek de nie bedekte borstn.

No menschn toe zyn ze idder schuw. In de latste 200 joar is er indeliks vele up nunder ejoagd voun 't vel en de populoasjes zyn hier en doa stabiel, ol zyn der nog vele plekkn woa dan ze achteruut goan. Nie ollêne de jacht, mor oek 't kappn van busschn en de fragmenterienge van nunder leefgebied, doe nunder gin goed. In de Verênigde Stoatn is er vroeger surtout up ejoagd omdan de boern benauwd woarn dan ze nunder kiekns en aar bêestn gienkn pakkn. In Scandinoavië han ze de slichte gewunte voun binn te goan in huuzn up zoek achter teetn en toune en indeliksje stank achter te loatn (uut nunder anoale kliern).

De Grôte Markt van Brugge, of geweune de Mart, is e pling in ‘t herte van de binnstad met ‘n ippervlakte van 1 ha. An de zuudkant stoat ‘t belangrykste monument van Brugge, d’olletorre (halletorre) of belfort.

De grenzn van Azië zyn cultureel bepoald, omdat er gêen duudelyke geografische scheidienge is met Europa. Tegoare vormn ze e landmassa die Eurazië genoemd wordt. De mêest algemêen anveirde grenzn situeern Azië in 't ôostn van 't Suezkanoal, de Oeralriviere en 't Oeralgebergte, en 't zuudn van 't Kaukasusgebergte (of de Kouma-Manytsjlêegte) en de Kaspische en Zwarte Zêe. 't Wordt in 't ôostn begrensd deur de Stilln Oceoan, in 't zuudn deur den Indischn Oceoan en in 't nôordn deur de Nôordelyke Yszêe.

't Is nie simpel voun 't uutzicht van en hound te beschryvn omdan z'in olle slag en sôorte vôorn kommn. Ze kunn indeliks grôot zyn (Deenschn dog), mor oek klêne (vlienderhoundje), e lange mule en (wiendhound) of e korte (boxer), lange (deerhound) of korte pôotn (Yorkshire). Ze kommn ouk in olle sôortn kleurn vôorn, van rôodachtig toet bruun en van wit over grysde no zwort. De têkenienge verschilt oek van hound toet hound, sommigste hen mor êen kleur (sommigste poedels en labradors), aar mêerder (Berner Sennen) en sommigste hen zest plekkn (dalmatien).

In 1529, by de Vrede van Koameryk (of Paix des Dames), most Karel V Bourgondië ofstoan an Frans I van Vrankryk, moa je mocht wel ‘t Groafschap Vloandern en Artesië houdn.

Guido Gezelle es geboorn als oudste kiend van Monica Devrieze (1804-1875) en Pieter Jan Gezelle (1791-1871), een hovenier in Brugge. In zyn huus van geboorte is nu 't Guido Gezellemuseum oundergebrocht.
Ounder de Bourgondiërs en de Habsburgers regeerde de stadhouder in noame van de groaf over 't groafschap. Van 1559 was de groaf van Nassau Willem I de Zwyger of Willem van Oranje stadhouder van Holland, Zêeland en Utrecht. J'haad in 1544 't prinsdom Orange en bezittiengn in de Nederlandn g'erfd van zyn kozn René van Châlon. Je kêerdeg hem teegn keunienk Filips II van Spanje en je speeldeg e grôote rolle in de Tachtigjoarign Oorloge. In 1579 kwamt er e breuke tusschn Nôord en Zuud met de Unie van Atrecht en de Unie van Utrecht.

Pensejoagers zyn gasten die in den duuk wild vangn, stropers dus. Ze jagen meestal ip klêen wild, eigenlik stelt 't financieel niet voorn. Pensejagen is surtout een spelletje da ze spelen met de lokale autoriteiten: 't is geêstig voun etwuk te doen die nie mag.

Arnulf II van Boulogne (- † 971) was groaf van Boulogne van 964 tout an zyn dôod. Je was e zeune van Adalolf, groaf van Boulogne. In 933 was zyn voader gestorvn, mo zyn bezittiengn woarn no zyn nounkel Arnulf I van Vloandern gegoan, omdat ’n nog te jounk was.

In Ôost-Francië volgde Hendrik de Veugeloare Konrad I ip. Je was den êeste keunienk van de Saksische dynastie de Liudolfiengers. In 922 verjoegt ie Karel de Simpeln uut Lotharingen, en in 925 kost ie Lotharingen were ounder Ôost-Francië briengn, achter dat ie hertog Giselbert versleegn haad. Giselbert kwam Hendrik zyn vazal en je trouwde in 928 mè zyn dochter Gerberga van Saksn.

Joost van den Vondel (Keuln, 17 november 1587 - Amsterdam, 5 februoari 1679) was een Hollandschn dichter en tonêelschryver. Je was één van de grotste schryvers van de goudn zeventienste êeuwe in d' Hollandsche letterkunde.

Koolstofdioxide komt ook vry deur de verbrandienge van fossiele brandstoffn. Omdan de dee vrê winnig 14C bevattn absorbeern plantn CO2 dat under ouder doe lykn dan z' echt zyn.

Nedersaksen ligt vor e grôot dêel in de Noord-Duutsche Leegvlakte en de riviern de Wezer, de Eems en de Elbe loopn der deure. 't Noordn en 't westen van Nedersaksen zyn styf plat. Sommigte dêeln liggn oender zêeniveau. Juste moa ip de Lüneburger Heide komt 't landschap ip bepoalde plekkn toet circa 150 meter. In 't uuterste zuudn ligt wel 't Teutoburgerbus, dat toet maximoal 446 m komt. In 't ôostn van Hannover ligt ’t gebergte de Harz, woa dat de Wurmberg met 971 m boovn zêeniveau 't hoogste punt van Nedersaksen vormt.

Biologie (van ’t Grieks: βιος: leven en λογος : woord) is de weetnschap die de levende wezens, levensvormn en levensverschynsels bestudeert.

In België zyn der oek êentige sôortn die gin exoot zyn: 'n buskakkerlak (Ectobius sylvestris, woarup dat er e sôorte van frutnier joagt) en 'n Nôordschn kakkerlak (Ectobius lapponicus), ol is die latste sôorte redelik zeldzoam.

In 1120 wierd d’orde van de Tempeliers ipgericht. Offisièl heetten ze d’Orde van d’Orme Ridders van Kristus en den Tempel van Salomong. In ’t begin was under bezoenderste doel de pelgrims die no ’t Illig land en no Zeruzalem giengen te beschermen. Ze woaren eingentlik 'n gêestelikke orde die in de platse van juste mo te lezen lik poaters ôok vochten lik ridders. Lik de monnieken an z’ôok de gelofte van oarmoe en kuischeid afgeleid.
JIM (vroeger JIMtv) is ne muzik en joungernzender van de VMMa en is ipgericht gewist ip 2 april 2001 lik JIMtv. In d'êeste uutzendingn kwamn ol de mensn hunder vôorsteln die vo de zendre werktn.

Dirk I (916-928) wordt den êeste groaf van Holland genoemd. Je volgde zyn voader ip in Kennemerland. Je trouwde me Geva, die verzekers ofstamde van Pepeyn van Italië, zeune van Karel de Grôotn. In 922 krêegt 'n van keunienk Karel de Simpeln de kerke van Egmond en ground der round.

Lork-oet is gewoardeerd vo ze kwaliteitn van toajeid, weerstand teegn woatre, en deurzoameid; knoopevry kwaliteits-oet is vrêe gegeird vo 't bown van yachtn en andre klêene bôotjes, vo buutewerk van gebown, en vo binne-panêeln. 't Oet ê weerstand teegn verrottienge ot de groend rakt, en is bruukboar vo poaln en omeiniengn. De kruusienge Dunkeld-lorke wordt grôotschoalig gekwikt vo 't oet in Nôord-Europa, gepreezn vo ze rappe gruuj en weerstand teegn ziektn. (EN 350-2 stelt da lorke reedlik toe moatig deurzoam is by warmgemoatigd klimoat, tgêen wil zeggn da 't nie geschikt is, in anroakienge mê de groend, oj gin bewoarmiddels gebruukt; 't zoe nie te lange meegoan vo buutnwerk otr gin beschermienge gebruukt wordt).

De monarchie bestound uut modern Ôostnryk, Hongareye, Slovenië, Bosnië-Herzegovina, Krowoasje, Tsjechië, Slovakeye, grôote stikk’n van Servië en Roemenië, en klindere stikk’n van Italië, Montenegro, Pooln en Oekraïne.

Kakkerlakkn zyn toaie bêestn, a nundern kop of is, kun ze nog en ende vorsleevn, toet an ze dôodgoan deur uut te droogn. Sommigte sôortn kunn 3 moandn zounder teetn (bykan van olle sôortn bucht die an 't vortn is, zowel vlêes of plantn, buutn 't geslacht Cryptocercus, die ollêne hout it) en aar sôortn kunn drie kart zounder lucht.

Blootland es è streke in Vrankryk, mêerbepoald in 't Noorderdepartement. De streke is part van de Franschn Westoek en ligt tussn de Opoalkust (de kuststreke) in 't Nôordn en et Houtland in 't Zuudn. In 't oostn, bachten de Schreve, slutz'an bie 't Veurnsche Blote in Veurne-Ambacht.

Achter de nieuwe moane (of dounkere moane) volgt de wasschende moane toet an 't êeste kwartier en ton de vulle moane, en derachter komt d' ofnemende moane toet an 't latste kwartier en were noa de nieuwe moane.

Vulkanische activiteit goa dikwils t'hope med eirdbeviengn. Lichte eirdbeviengn dichte teegn een vulkoan zyn dikwils een têekn dat er een eruptie an 't kommn is, en vantydn komt er ook gaze vry. Uutgedoofde vulkoann zyn vulkoann die zôlange gin têekn van leevn hen getoogd dat de korste gin magam mêe kan deureloatn.

Den oungecalibreerdn ouderdom wordt uutgedrukt as joarn BP (Before Present, woardat ounder Present 't joar 1950 verstoan wordt). In 't begin wierd der veroundersteld dat d' hoeveelheid 14C in den atmosfeer constant was, moar 't is nu dudelik gewordn dat d' ôorsprounkelike concentroasje kan verdubbeln noagelang dat de sterkte van de kosmische stroalienge verandert. 't Is doavn dan ouderdommn bepoald deur koolstof-14 moetn gecalibrèrd wordn deur ze te vergelykn met de resultoatn van boomjoarriengn en kolkofzettieng in grottn.
Den brounstyd es d'eeste cultuurperiode woa dan de prehistorische mienschn alloam makten da uut metoal bestound in plekke van steen. Den brounstyd begunt an 't ende van den joungn steentyd round 1800 v.C. en deurde by uus tout 800 v.C.

In 1340 wierd Vloandern meegesleurd in den Hounderdjoarigen oorlog tusschn Iengeland en Frankryk. Eén van d'êeste feitn gebeurde in de streke van 't Zwin.

'n Meestn gekendn sterrnhoop zyn de Pleioadn of et Zeevngesternte in et sterrebeeld van de Stier. Dat es nen oopn sterrnhoop woavan da je de zeevn kloarste sterrn ofzounderlik mèi joun bloot oge kut ziene.

D'heern van Gistel weundn ol van in de 13e eêuwe in Brugge in 't Gistelhof, geleegn in 't Zilletje (Sint-Gillis). De noame van de stroate veranderde loater in Hoedenmakersstroate, mo de drie stroatn der round hen nog ossan de noame Noord-Gistelhof, Oost-Gistelhof en West-Gistelhof.

't Zyn gestuukte bêestn me korte pôotn die e grôotn meiter lank kunn kommn, met nog e stertje derby van e cantimeiter of 20. Vintjes weegn toet 32 kilo, de wuvetjes kommn mo 20 kilo zwoar. Van kleur zyn ze zwort an 'n ounderkant, nunder mule en nundern steirt. Derboovn zyn ze bruun (oltemets oek blound) en up nundern rik zyn ze oek nog e bitje dounkerder.

't Zyn menschn die de schoanste sôortn houdn in e terrarium, doa kunn ze overleevn met warmte, woater woarin dan ze nie kunn versmôorn, bevôorbeeld deur e spoonsje in te leggn, en olle sôortn teetn (vlêes, fruut en groonsels). De mêeste sôortn zyn tropisch, woadeure dan ze ol hier, deurda 't te koud is, gin ploage kunn kommn an ze uutbreekn. 't Zyn oek menschn die kakkerlakkn kwêekn voun an hoagedissn te geevn.

't Bladjie wierd ipgericht in de joarn 1940 dur de Vlamsche dominicoan'n. 't bladjie da'tonne nog nie "Kerk en Leven" noemde mor oender verschillnde noam'n gepublicerd wierd oenderandere Ons Parochieblad en De Stem van het Vaderhuis, kwam in 1959 in hand'n van de Vlamssche bisdomm'n, woarachter dadd'et de noame va Kerkelijk Leven kreeg.

Roesbrugge is e landelik dorptje in de Belgische provinsje West-Vloandern. Roesbrugge is 't grotste dorp in Roesbrugge-Oarienge, e dêelgemêente van de stad Poperienge. Roesbrugge legt in 't nôordwestn va Poperienge, en in 't nôorden van de dêelgemêente Roesbrugge-Oarienge. 't Centrum legt lassn 'n Yzer. Een oude tak van 'n Yzer, 'n Dôo'n Yzer vormt de nôordgrenze. A 'n andre kant van diene Dôodn Yzer lopt de bebouwienge deure in Beveren-Koesjie (Nederlands: Beveren-Kalsijde), e gehucht op 't groundgebied van de Oalveringemse dêelgemêente Bevern-a'n-Yzer. E kilometer noa 't zuudwestn van Roesbrugge legt 't dorptje Oarienge, woamei da Roesbrugge êen dêelgemêente vormt.

Picanol Group is en internaschonoaln Belgischn groep die especialiseerd is in de fabricoasje e verkoop va weefgetouwn. 'n Oofdzetel is in Yper, moa z'en ouk belangn in anger land'n: Olland, Duutsland, Vrankryk, Italie, Turkeye, Roemeenje, Brazilje, China, Indoneesje, Mexico, en Amerika.
En met et Verdrag van Ribemont in 880 kwam et keunienkryk Lothariengn w.o. West-Frisia by Ôost-Francië, et loatere Duutsland. Mo Lothariengn blêef, nie lik d'andere stamhertogdomn Saksn, Franconië, Swaabn en Beiern, een eign posiesje houdn en under eign beslissiengn pakkn. Want loater, achter 'n dôod van keunienk Lodewyk et Kiend in 911, wierd ie in Ôost-Francië ipgevolgd deur Konrad I, moar in Lothariengn koozn ze de Karolienger Karel de Simpeln van West-Francië.

Uut de visschershistorie èt Wendune z'n woapnschild overg'oudn da nu ipgenomen is in 't nieuw woapnschild van D'n Oane. In 1424 ad de visschersgilde van Wendune een nieuwe vlagge nôdig. Dorip stound de tekst: "Met 't harpoen zonder pardoen".

Gorinchem (uutgesprookn en soms ook geschreevn lyk Gorcum of Gorkum) es een stee van d' Hollandse provinsje Zuud-Holland en ligt an de riviere de Linge en de Boovn-Merwede. Der weunn oungeveer 35.271 menschn. De burgemêester Anton Barske is van GroenLinks. De stad is administratief ounderverdêeld in neegn wykn. 't Dorp Dalem makt ook dêel uut van de gemêente Gorinchem. Gorinchem hèt e goe bewoarde vestiengstad in 't center.

3 keirs meiedoan, nog nôois deur d'êeste rounde erocht, ol moest dadde in 1982 wel gebeurd henn. Z'han Europees kampioen West-Duutsland eklopt, die in de latstn match nunder kustn platsn an ze wonn teegn Ôostnryk, die ol zeker deure wos. Hrubesch makte de 1-0 en doarachter zyn ze geweune begunn passn, zounder nog te trachtn e golle te moakn. Up 'n weireldbeker van 2010 hen ze nie ewonn en oek gin golln emakt.

27 juni is den 178stn dag van 't joar (179stn dag in e schrikkeljoar) in de Gregorioansche kalender. Nog 187 doagn tout 't ende van 't joar.

Ook al woren Alyssa Milano en Shannen Doherty de bekendste van alle drieje, mo Holly Marie Combs is et meeste geprezen gewist voe eur werk in 'Charmed' en et ook vele priezen in ountvangst meugen nemen voe eur prestotsjes. Combs en Milano en trouwens ook een ende producers gewist van de serie. Achter et derde seizoen wier Shannen Doherty ountslagen deur de makers van de show; volgens de geruchten aad et met e ruuzje met Alyssa Milano te maken, mo tzien ook geruchten da ze der niemi tegen kosten da ze assan te loate op de set aankwam. Shannen zelve et assan beweerd da ze ountslag pakte omda ze et niemi zaag zitten voe "te werken met mesjn die assan mo klagen over under job en zeggen oe slicht dat wel nie is". Shannen bleef wel e vast inkom'n krygen van de show. Ze zegt da ze noois gin episode mi gezien et sinds da ze niemi meespeelde.

Veelvroatn kommn vôorn in Nôord-Europa (Nôorweegn, Zweedn, Finland en Rusland) en Nôord-Azië (Rusland toet an de Beringzêe, stiksjes van Mongolië en China) en in Nôord-Amerika (Alaska, 't grotste dêel van Canada, Groenland en de westkust van de Verênigde Stoatn). In tyde han ze e vele groddere verspreidienge (Duutsland, Pooln, de Baltische Stoatn en 't grotste dêel van de Verênigde Stoatn).

An ’t oofd van de Tempeliers stoend er 'n grôotmêester. Den tiensten grôotmêester was 'n Vloamieng, Gerardus van Ridefort (Gerardus van Ruddervôorde). Je was oender andere mè Diederik van den Elzas ip kruustocht gewist no ’t Illig Land.
In Vloandern worn koein meestal gemolken in ne melkpit, meestal ne tandem, visgrate of ne zy-an-zy, soms ne keer ne carroessel, in een bindstal met een puupleidynge. Sommigte boeren melken met ne melkrobot, en heel uutzounderlik wordt er nog ne keer een koe met d'and gemolken. Boeren lik in d'Ardenn melken met een mobiele melkmachine ip een karre womee da ze gemakkelik in de beiken kunn goan.

(en) Wei, X.-X., & Wang, X.-Q. 2003 : Phylogenetic split of Larix: evidence from paternally inherited cpDNA trnT-trnF region, Plant Systematics and Evolution, 239, pp. 67–77

België's nationaal rund is vaneigens 't Belgisch Witblauw (fr: Blanc bleu belge, eng: Belgian Blue). 't Is een supergespierd rund met mager vlees, ôok wel kachtelgat genoemd. Der hangt dus gin spiertje vet an. Dadde in tegenstellinge toe vele Britse rassen lik bevoorbeeld de Hereford. Der zyn vele populaire vleesrassen afkomstig van Vrankryk, lik de Blonde d'Aquitaine, Charolais, Maine-Anjou, etcetera.

In 1987 wierd Felix Dalle ipgevolgd deur Mark Van de Voorde, den eêsten leêk os hoôfdredacteur. Mark Van de Voorde, die vroeg'r boas was van de perse van't bisdom Brugge en in verschillnde binn'n- en buutnlandsche, doagelikse- en weekeliske bloadn had gepublicerd, versterkte de moatschappelikke lyne van't kerkebladjie en oapende zyn kolomm'n voer debat, commentoar en discussjê. Je brocht oak een mer gepersonaliserde journalistieke anpak in't bladjie. In 2004, kort achter dat'ie 't bladjie heêltegans had "gerestyled", wierd Mark Van de Voorde, die adviseur wierd by de Vlamsche minister-president Yves Leterme, ipgevolgd deur Toon Osaer, tonne nog woôrdvoerder van eirtsbisschop Godfried Danneels.

D' oudste Italioanse tekstn stammn of vanuut de 10e êeuw. Der zyn wel veel mêer tekstn uut de 14de êeuw bewoard gebleevn. De beroemdste dingn dan ze van tonne en gevondn zyn de gedichtn van Dante Alighieri, ma wok dedee vn Francesco Petrarca en Giovanni Boccaccio. Die gastn kunn we zien als de groundleggers van d' Italioanse literateure.

Da joar kost Hendrik Holland, Kennemerland en Texel ook by z’n ryk voegn en doadeure wast ie mêer ip zyn gemak an de westgrenzn en kost ie hem beter concentreern ip d'ôostgrenzn.

In 861 ountvoerde Boudewyn Judith van West-Francië, de dochter van Karel den Kletsn die keunienk wos van de Frankn in West-Francië. Dien koste doa nie mei lachen en je liet Boudewyn excommuniceern. Boudewyn en Judith sloegn up de vlucht na Rome en zochtn hulpe by paus Nicolaas I. Achter e joar negotieern gof Koarel an Boudewyn toch de toestemmienge vo mèi zyn dochter te trouwn.

2006 wos een echt boerejoar voo de Belgischen atletiek. Ip de Europese kampioenschappn in Göteborg eit België drie goudn medailles behoald, een historische belevenisse. België es doarmee ip de zevende platse beland in 't landeklassement; nog nooit eit et land zo ôge gescoord. De medailles woarn:

Andesitische vulkoann: qua samenstellienge liggn andesitische vulkoann tussn de vôrige twêe, en ze kunn een bedrieglik karakter hên. Vantydn zyn under uutbarstiengn vrêe rustig, en andere kêern gon ze ton explosief of, gelik Mount St. Helens.
Gelik andere sôortn koolstoffe reagèrt koolstof-14 met zeurstoffe en vormt koolstofdioxide, die ton met de reste van 't CO2 miengelt in de lègern atmosfeer. Oundanks 't feit da koolstof-14 een atôommassa van 14.003241 hèt verschilt het in chemische eigenschappn moa winnig van geweun koolstoffe, en doadeure wordt het deur bêestn en plantn ingeoasemd gelik de geweune sôorte CO2. 't Wordt ook in woater g'absorbèrd zodoanig da 't loater kan uutprecipiteern in kolkstêen (bvb. stalactietn in grottn, schelpn van foraminifeern).

Van ip de "Spioenkop", een koddig uzetje dat boven ip een dune van 31 meter stoat, è je een prachtig panorama van bus, dunen, zêe en rotonde.

D'êeste erkende andudienge dan de ploatn van de lithosfeer echt bewoogn, kwaam van een studie van de zêebodem, woarda magnetische strips wierdn ontdekt die evenwydig laagn an de centroale ounderzêese bergkeetn in 't middn van den Atlantischen Oceoan. De theorie was dat magma ter plekke van den bergkeetn noa boovn kwaam, en azoa de continentn van mankoar wegduwde. Da was een veel beter anveirdboar mechanisme dan te peizn dan continentn deur den oceoanvloer zoun ploegn.

Lodewyk den Duuts krêeg Aken, twi derdn van Friesland, en 't gebied ten ôostn van de Moas, de boovnlope van de Moezel en de nôordelyke Jura. Karel de Kletsn krêeg olles ten westn der van.

Den oudn Arnulf was nog mo dôod, of zyn broere Adalolf zyn ounwettige zeune Boudewyn (Baldzo), die angesteld was vor over de klêenn Arnulf te woakn, miek hem ounrechtmoatig mêester van de Kortrykgouwe en je miekt er e groafschap van. En Dirk, de groaf van West-Friesland en schonzeune van den oudn Arnulf, benoemde zyn eign tout groaf van Gent en ’t Woasland.

Ip de verschillende edities van het Seaside festival troadn ounder andere de volgende voorol groepn ip: The Cure, Public Image Limited, Siouxsie and the Banshees, Killing Joke, Echo and the Bunnymen, The March Violets, New Order, Fad Gadget, The Stranglers en The Ramones, en ôok Belgische artistn, gelyk: TC Matic, Front 242, Red Zebra, Luc Van Acker en Arbeid Adelt!. Ol die groepn woarn de crème de la crème van de New Wave, een muziekstrôminge die ton eur ôogtepunt kende.

Uninvited: twêe jounge kèirels (uut Beerse, provincie Antwerpn) die ip groate fêtn, fuivn en evenementn onuutgenodigd binnroakn deur dan ze gespecialiseerd zyn in 't moakn van valse badges en valse polsbandjes. Z'hèin oal nefest een poar groate internationoale sterrn gestoan lik Paris Hilton, George Clooney en de keunink van Monaco. Mè verborgn camera moakn ze ton bewys.

In de geografie es et referentiepunt meestol et oppervlak van den eirde of de zêespiegel. Byvoorbeeld, den oogte van de vluchte van e lynvliegtuug is over 't algemeen round de tien kilometers oge, of ter is e verschil van 10 000 meiters tusschen et vliegtuug en et oppervlak van den eirde, verticoal gemeetn.
De berkachtign zoen oentstoan zyn ip 't ende van 't Kryt-tydperk (oengevêer 70 miljoen joar geleen) in Sichuan, Centroal China. Die streeke zoed in die tyd e Mediterroan klimoat gêt ên verôorzoakt deur de nabyeid van de Thetys-zêe, die dêeln bedekte van 't teegnwôordige Tibet en Xinjiang in 't vroege Tertièère tydperk. Da punt van ôorsproenk wordt oendersteund deur 't feit da alle zesse de geslachtn en 52 sôortn inêems zyn in die streeke, veele van de deeze endeemiesch. Alle zesse de têegnwôordige geslachtn zoen undre hêelegans verspreid ên in 't Oligocêen, mê al de geslachtn uut de famielje (mê uutzoendrienge van Ostryopsis woavan da de fossiele gegeevns minstns 20 miljoen joar verre rêekn vanof de teegnwôordige tyd.

Krotte of frut (Cichorium intybus var. sativum) . Toet in de Tweide Weireldoorloge wierd er van de wortel surrogoatkaffie gemakt. Teegnwoordig gebruukn ze chicoreie tegoare met andere ingrediëntn in kaffievervangers.

Centroal stoan zyn predikienge, kruusdôod en verriezenisse. 't Christndom is e monotheïstische godsdienst; de christn'n gelôovn in êen God, of drie persôon'n lik God de Voader, God de Zeune en God den illigen Gêest en da noemn ze den illige Drievuldigeid. Die drie Persôonn (personae) kuj wel ounderschêedn, moa je meug ze nie schêedn. Christnn gelôovn da Jezus de zeune va God is, mor ook de Messias die vorspeld en angekoendigd is in 't Oud Testament.

Een van de redens woarom dat de tsaar em nie rap amnestie wilde geevn was dat vele van de “dekabriesten”, zo genoemd omda ze in december 1825 in Sint-Peterburg de macht probeerdn te grypn, bekend stoundn as fans van Poesjkin. By veel van de samenzwèerders wierdn thuus gedichtn van Poesjkin gevoundn, me updrachtn geschreevn van Poesjkin zefs. Poesjkin schreef z’n mèesterwerkn, 't tonèelstik Boris Godoenov en de roman Jevgeni Onegin ip 't landgoed va z’n moeder, mo ze zyn mo vuuf joar loater gepubliceerd. Achter ’n petiesje van andere artiestn, mocht Poesjkin in 1826 eindelik in St. Petersburg kommn weunn. Je trouwdige met z’n èeuwige liefde Natalja Nikolajevna Gontsjarova, wierd makkers met ’n ander groot schryver, Nikolaj Gogol, en sturtte em in ’t decadente leevn an ‘t keizerlik of.

De Duutstoalige Gemêenschap ligt hêlegans in 't ôostn van België teegn de Duutsche grenze. Z'is bevoegd in de neegn Duutstoalige gemêentn in de Woaln, mêer bepoald in de provinsje Luuk in de kantongs Eupn en Sankt-Vith in 't administratief arroundissement Verviers. Al die gemêentn hen faciliteitn vo Franstoalign, moa bykan iederêen is Duutstoalig. In 2007 woarn der 73.675 inweuners, waarounder 95% Duutstoalign, 4% Franstoalign en 1% andere. De road en de regerienge zyn gevestigd in Eupn.

Mo da wierd betwist deur Mathilde en ze begostn een burgeroorloge (1135–1154), de Anarchie genoemd. Uutendelik kwamt er in de zomer van 1153, met et Verdrag van Wallingford (of et Verdrag van Winchester), een akkôord. Stefan mocht de trôone houdn tout an zyn dôod ip vôorwoarde dat ie zoud ipgevolgd wordn deur de zeune van Mathilde.
Peter Ernst von Mansveld (Saksn, 20 juli 1517 – Luxemburg, 22 meie 1604) was e stoatsman, veldmoarschalk by ’t Spoans leger en landvoogd van de Spoansche Nederlandn van 1592 tout 1594.

Dienen techniek komt uut et Middn-Oostn. Ze gootn doar ol brouns round 3000 v.C. Bitje mè ne kee gerochte brouns ook in Europa olgemeen in gebruuk. Ook in West-Vloandern zyn d’r brounzn voorwerpn gevoundn (byv. hielbylln in Oarelbeke). Da wil doarom nie zeggn dan die voorwerpn hier gemakt hèin gewist want de boasismaterioaln vo brouns te moakn (koper en tin) vind je nie in de Lege Landn.

't Oeralgebergte is roend de 2 000 km lank, en lopt van 't nôordn no 't zuudn. 't Kliemoat en de vegetoasje ip de westlikke flankn verschilln styf van dedeeze ip d' ôostlikke flankn van 't gebergte. De westkant oentvangt 500–700 mm joarliksche neerslag, binst dat den oostkant oendr den invloed stoat van de luchtmassas van de nôordpool en mo 300–480 mm krygt ip e joar.

J'ha styf dichte vriendschapsreloaties mè zyn lêerliengn, surtout met Eugène Van Oye. Deurda Gezelle ip zuk 'n persôonlikke maniere lessegaf, krêegt ie zyn ountslag in Roeseloare.

De mêeste streekn van 't Nôordlik Oafroend êrbergn e poar inêemsche pynboomsôortn. Êen sôorte (de Sumatreesche pyne) komt oovre den eevenoare in Sumatra toe an 2°S. In Nôord-Amerika, kommn verschillnde sôortn vôor ip brêedtegroadn tusschn 66°N en 12°N.

Om de drie joar (2005, 2008, 2011,...) goat er in Poperienge in september e stoet uut die e masse vook trekt. Olles stoat toen nateurlik in 't têekn va 'n hommel. D'r zyn ouk fêesten, en ze verkiezen e Hoppekeuneginne.

Der wordt vo de latste ki vermeldienge gemakt van 't dorp Ôostmanskapelle an de kust van Zêeuws-Vloandern. In 1404 is 't weggespoeld deur de Sint-Elisabethsvloed.

Twi keirs weireldkampioen, in 1978 en 1986. In 2010 êen van de grôte favorietn me Messi up 't pling en Maradona derlaasn, mor in de kwartfinalles me 4-0 verlôorn teegn e superieur Duutsland.

In de 14ste êewe bestoendr in de stroate die loatre Zeruzalemstroate zoe goan êetn e kapelle deur e lid van de famielje Adornes gebowd. Dat schrêevn toch de broers Adornes, ozze in 1427 no Rome schrêevn en 'n uutbreidienge vroegn, die ook wê 'n êeste bow ku gewist zyn. Mêt e bulle verlêend deur paus Martinus V krêegn Pieter II Adornes en Jacob Adornes toeloatienge vor e privékerke mê klokketorre uut te bown die mê zyn ôostersche bowstyl êrinnerde an 't Illig Land en woada ze de noame Zeruzalemkerke an goavn. 't Werk zoe in de loop van de 15ste êewe worden vultôojd deur Anselm Adornes, de zeune van Pieter II Adornes. Lik undre vôorvoadre Opicius Adornes, woarn Pieter II en Jacob Adornes ip beevoart no Zeruzalem getrokkn, lik noa undre ook Anselmus Adornes en andre famieljeleedn 't zoen doen.

Arnulf II was nog gin dertig joar oud ost ’n stierf en j’is e zwakke overgangsfigeure gewist. J’is begroavn in de de Sint-Pietersabdye van Gent. Zyn weeuwe trouwde mè keunienk Robert II van Frankryk, mo ze zyn loater geschid.
'n Dag van vandoage noemt de zendre geweun JIM. Want vroeger han ze nog et gedacht vo nog ne radiozender te moakn mè noame JIMfm. Dat hèit ton nie deure gegoan en ton kwam Q-music uut de busse. JIM stound vroeger vo Jounk, Interactif en Mêer.

Z'eit ooit ne bôottocht gedoan van e joar rond de weireld met eurn vint, Jos Van Hemelrijck, in de zeilbôot "Miss Musette". 't Verslag kost je leezn in Humo.

John Tuzo Wilson erkende da deur wryvienge ploatn azoa moa nie langs mankoar kunn sliern, moar da spannienge upbouwt tussn de ploatn toet da de spannienge de wryvienge overkomt en de ploatn met een schok (een eirdbevienge) een endetje langs mankoar beweegn.

In 't westn en 't nôordn van Estland liggn der hounderdn eilandn, woavan da 't grotste dêel nie beweund is. De grotste eilandn zyn Saaremaa en Hiiumaa die eign provinsjes vormn. Klindere beweunde eilandn zyn Muhu, Vormsi, Vilsandi, Abruka, Kihnu en Ruhnu.

't Kastêelpark is styf schône angeleid me veel verschillnde sôortn ineemse en uuteemse boomsôortn, woarounder den indrukwekkndn platoan uut de 17e eeuw met nen omtrek van mêer of 5 meiters by't kastêel. De dreevn die deur et park loopn komn t'ope in êen punt en vormn azo een sterre.

Otto I de Grôotn, hertog van Saksn van 936-961, keunienk van Duutsland van 936-973, keunienk van Italië van 951-973, keizer van et HRR van 962-973.

Med een iplage van meêr dan een olf miljoen exemploarn (511.565 in 2002) was "Kerk en Leven" lange tyd 't blad met'de de meêst geregistrerde lezers in Vloandern, meêr dan 1,1 miljoen roend 2002-2003. Da gieng sterk achteruut, toet 295.614 exemploarn in de periode 2012-2013, 'nen trend by bykans olle Vlamsche weekbloa'n.

Ronald Wilson Reagan (Tampico, Illinois, 4 februoari 1911 - Los Angeles, Californië, 5 juni 2004) wos een Amerikoansche polletieker, avocoat en acteur. E wos lid van de Republikeinsche Party. Up 5 november 1980 is 'n de 40sn president van de Verênigde Stoatn ekommn (1981-1989).

In 1562 stound Mansfeld eest an de kant van d’ipstandige edeln, teegn ‘t besteur van Filips II, mor achter ’t vertrek van Granvelle trokt ‘n em were uut de oppositie en je verzetteg em teegn ‘t ‘’Verbound der Edeln’’. Achter de Beeldnstorm wierd ‘n zelfs één van d’importentste roadgevers van landvoogdesse Margaretha van Parma. Noadien vocht ’n mee in d’n Tachtigjoarign Oorlog, ounder Don Juan en Alexander Farnese.

Momentêel zyn de bekende gezichtn by JIM: Leki, Regi en Tiany Kiriloff. Ze dien ip de zendre vôoral lik VJ's. VJ stoat vo video jocky, deen die videoclips an mekoar klapt.

De zichboare kant van de Moane is 59% van 't moanuppervlak, zodoanig da me mêer dan den helt van de Moane kunn'n zien. Dat komt deur libroasjes, woavan dan der verschillende zyn:

In de 9ste êeuwe steldn de Karoliengers overol gouwegroavn an, surtout vo de verdedigienge teegn de Vikings. Et groafschap (comitatus) wierd gesticht in West-Francië ounder Odalric (ca. 850) en Ecfrid (ca. 892).

Anno 2007 zyn d'er in 't bisdom Brugge nog en goe 700 pasters, moa de mêeste zittn verre boven de tzestig joar, dus lange goan ze 't nie mê eutziengn. Der koomn der moar en poar nieuwe pasters per joar by.
Engelo (Frans: Englos) es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Lomme (Rysel), Sequedin, Hallennes-lez-Haubourdin, Schobeke en Ennetières-en-Weppes.

De plante komt 30–120 cm hoge en et e sterke penwortel, e sterk vertakte stiengel en blêekblowe blommetjes die mêestal allêne moa 's nuchtnds oopn zyn. Wilde chicoreie bloeit in juli en ogustus, somtyds toet in 't noajoar.

In 911 stierf Lodewyk et Kiend. De Reginars hen lange gevochtn teegn de Konradyners vo de macht in Lotharingen. Ounder 't leiderschap van hertog Reginar I, koozn ze de Karolienger Karel de Simpeln van West-Francië ols keunienk van Lotharingen in de plekke van Konrad I, die verkoozn was in Ôost-Francië.

In 880, met 't Verdrag van Ribemont, hen de klêenjounges van Karel de Kletsn, Lodewyk III en Karloman, under westelyk stik van Lotharingen ofgestoan an Lodewyk de Joungn, die azo hêel Lotharingen krêeg en zyn grenze van Ôost-Francië kost verschuuvn no 't westn.

Pieter de Corte, ofte in e gelatyniseerde versie Petrus Curtius, (Brugge, 1491 - 16 oktober 1567) wos e Vlamsche gêestelykke en den êestn bisschop van Brugge van 1560 (zyn benoemienge) of 1562 (zyn installoasje) tot an zyn dôo in 1567.

In 't Nederlands is er doa schoothondje of gezelschapshound teegn ezeid, in 't West-Vlams zyn die hoons idder preutelekker enoemd. Olhoewel dan de mêest hoons 'n dag va vadoage wel houn zyn voun menschn companie t'houn, zyn der oek rassn die specioal doavôorn efokt zyn (klêne en zochte mêestol). Vôorbeeldn zyn 'n chihuahua en 'n pekingees.

Den Amerikoanschn satelliete LCROSS outndektige up 13 november 2009 dat der woater up de moane te viendn is, mêestol in de kroaters an de zuud- en de nôordpool woarda de zunne 't ys nie kan doen sublimeern. Noa schattienge zit er omtrent 1 liter per kubieke meter in de ground.

In de figeurlikke betêeknisse klappn ze van: ie gaf sjette, me mostn sjette geevn voer ip tyd te zyn. In et AN spreekn ze van katoen geven. Met andre woordn: joun beste doen, sprintn, goed avveseern, buzze geevn, slunse geevn.

Dr wordt wel e kêe gezeid : "'t Is e systêem lik 'n andre.". Doamêe wordt bedoeld : Als is de werkwyze of 't apparoat moa primitief of simple, 't werkt toch. Je ku'je verêlpn mê de middels die dr zyn...

Den bouw an den nieuwn tôorn wierd gestart in juli 1952 noar et ontwerp van architect Robert Van Averbeke. Den nieuwn torre es 84m ôoge. De crypte wierd ingewyd den 11 november 1958 den nieuwn tôorn wierd ingewyd den 22 augustus 1965.

't Groafschap Holland was ôorsprounkelik e groafschap in 't Frankisch Ryk en loater in 't Rôoms-Duuts Ryk. 't Gebied kwam a-peu pres overêen me d'hudige provinsjes Nôord en Zuud-Holland. 't Groafschap haad êest de noame West-Frisia.

Gerulf II van Friesland (885-916) was betrokkn by de môord ip Godfried de Noorman in 885. Da was 't ende van de bezettienge van de Vikings in Friesland. Je was groaf ounder Arnulf van Karinthië in Kennemerland. Je was verzekers de voader van Dirk I en wordt anzien als de stamvoader van 't Hollands Huus.
Wendune is mo round 1180 een zelfstandige parochie gewordn. Vodien was 't afhankelik van de kerke van Uutkerke. 't Belangrykste aspect van z'n geschiedenisse is de bloeiende zêevisscherie. In 1378 ad Wendune een visschersvlôot van 43 bôotn. De visschers addn ton nie allêne last van koapers en oorlogvoerende scheepn moar ook van de "bruunvis" die ze "meerzwyn" (marswin) noemdn. Die vis beschoadigde under visnettn. Van de proost van Sint Donaas in Brugge èn ze ton de toeloatienge gekregen van ip 't meerzwyn te joagen "met 't harpoen zonder pardoen".

De Klyte is e parochie bin Euvelland, mo 't i gin echte dêelgemêente omda 't vroeger ol e deel van Rinnegelst wos. Me de fusies 't ende de joarn 70, is 't over egoan nor Euvelland. 't Weun e stik of vuufounderd menschn.

Runders zyn nutsbeesten. Vroeger wiern ze g'oudn als trekbeesten; lik voe bevoorbeeld te ploegen ip de klene postjes, of voor in ne rosmeuln te lopen; voor underne stront. 't Is van dien tyd dat d'uutsprake komt "Stront is geld". Vodder worn koeien vaneigens g'oudn voor underne melk, womee dat er zuvel gemakt wordt, beuter, joegoert, koas, en deur de jounge gasten ook geêstryke drank, dikkers met een vanillesmake. Tenslotte dienn runders ook voor ip t'eten, en voor under vel, die a 't verwerkt is leer wordt genaamd. Vroeger wiern olle belangryke oorkonden en cartularia geschreven ip kolfsleer. Ip een poar middeleeuwse registers die bewoard worn in 't Stadsarchief Brugge stoat 't hoar nog ip den leern band.

Achter de verkieziengn van meie 2014 wordt er e nieuwe regerienge gevormd met de partyen van de vôrige regerienge. Z' hen e mêerderheid van 14 ip 25 zetels. Oliver Paasch (ProDG) wordt de nieuwe minister-president. Je volgt Karl-Heinz Lambertz (SP) ip die vôorzitter wordt van 't parlement van de Duutstoalige Gemêenschap.

Het meest voôrkomnde ras ip de weireld is de Holstein. De eigen, lokale Vlamse en Nederlanse oede rassen zyn met uutsterven bedreegd. We spreken van de Roô van West-Vloandern, de Lakevelder, en meerdere andere. Ter bescherminge van die zeldzamer geworn nutsbeesten is er een vereniginge ipgericht: 't "Steunpunt Levend Erfgoed", met als ledenblad "De Ark".

Adelbrecht vroagt an Elegast om by 'n keunienk (by ze zelven dus) te goan tsjoepn. Elegast wilt nie: en is nog ossan moat mi 'n keunienk, 't bewys dat Elegast e goein ridder is. Elegast stelt vôorn om in te breekn by Eggeric, de stoete schôonbroere va Karel. Azô ezeid, azô edoan. Elegast rakt toet in 'n koamer van Eggeric e ze vrouwe (die de zuster is va Karel). Doar ôort Elegast da Eggeric 'n keunienk wil vermôorn. Ze vrouwe protesteert en Eggeric sloa neur e bloeneuze. Elegast, die oender 't bedde legt, vangt da bloed op in zyn anschoe.